Lo zafrán se caracteriza por o suyo sabor amarga y lo suyo aroma; estos dimanan de los suyos componens quemicos picrocrocin y safranal. Tamién contién un tinte de tipo carotenoide dito crozin, que da a lo minchar un color amariello dorato. Esto fa de lo zafrán un component apreciato en muitos platos en tot lo mundo. En Espanya s'emplega como component indispensable de la paellas, tamién s'emplega en la confección de roces, carnes y mariscos. Lo zafrán tien tamién aplicacions en medecina. Lo zafrán plega ta prés altos porque lo suyo cautivo, recolección y manipulación ye muito delicato. Por la suya alta valura economica s'ha denominato oro royo y ha estato obchecto de muitas adulteracions y falsificacions aproveitando lo suyo nombre y valura.